el el el el el el el el el el el el el el el el el pt el el el el el el ca el el el el el en el nl en en pt en en en el el el el el el el el el el el el el el el el el el el el el el el el el el el el el en el el el cs en en ja cs en en it cs en en pt cs en fr uk cs en en en cs en en pt da en fr gl cs en en pt cs en fr uk cs en en pt cs en en en cs en en es el el el el el el el el el el el el el el el el hu en el el el el el el el el el el el el
Το Metallica (γνωστό και ως The Black Album) είναι το πέμπτο άλμπουμ του αμερικάνικου heavy metal συγκροτήματος Metallica. Εκδόθηκε στις 13 Αυγούστου του 1991 από την Elektra Records. Το Black Album είχε πέντε τραγούδια που θεωρούνται μερικά από τα καλύτερα τραγούδια του συγκροτήματος και βρισκόταν για τέσσερις συνεχόμενες εβδομάδες στο νούμερο 1 των τσαρτ του Billboard. Είναι το άλμπουμ με τις περισσότερες πωλήσεις για τους Metallica. Το Black Album ήταν ο πρώτος δίσκος που δεν είχε το thrash Metal ύφος τους, το οποίο υπήρχε στα προηγούμενα τέσσερα άλμπουμ. Πλέον υιοθετούν ένα πιο εμπορικό heavy metal στυλ. Πολλοί οπαδοί των Metallica υποστηρίζουν πως σε αυτό το άλμπουμ συμβαίνει μεγάλη στροφή σχετικά με τη μουσική του συγκροτήματος, και εκεί διαφοροποιούνται οι παλιοί με τους νέους ακροατές των Metallica.[1]
6 Οκτωβρίου 1990 - 16 Ιουνίου 1991 στα One on One Recording Studios Λος Άντζελες Καλιφόρνια και στα Little Mountain Sound Studios Βανκούβερ
Elektra Records, Vertigo Records, Universal Music Group
Η παραγωγή έγινε από τον Μπομπ Ροκ που του ζητήθηκε να κάνει τη μίξη του ήχου στο άλμπουμ και το συγκρότημα εντυπωσιάστηκε από την δουλειά του ως παραγωγού στο άλμπουμ Motley Crue. [2]. Ο Ροκ άλλαξε το ωράριο και τη ρουτίνα του συγκροτήματος τόσο πολύ που υποσχέθηκαν ότι δεν θα ξαναδούλευαν μαζί του. Η σχέση των Metallica με τον Ροκ περιγράφηκε σε ντοκιμαντέρ όπως το "A Year and a Half in the Life of Metallica" και το "Classic Albums: Metallica – Metallica".
Ο Ροκ παρ' όλα αυτά ξαναδούλεψε με το συγκρότημα στα τρία επόμενα album, Load, Reload και του 2003, "St. Anger"[3].
Οι στίχοι του δίσκου γράφτηκαν από τον Τζέιμς Χέτφιλντ και ήταν πιο προσωπικοί σε σχέση με τα προηγούμενα άλμπουμ του γκρουπ. Στο "The God That Failed" είχε να κάνει με το θάνατο της μητέρας του από καρκίνο και μιλούσε για τις πεποιθήσεις της. Ένα άλλο παράδειγμα είναι το "Nothing else Matters", το οποίο ήταν ένα τραγούδι αγάπης που έγραψε ο Χέτφιλντ για την χαμένη αγάπη της κοπέλας του όταν βρισκόταν σε περιοδεία.
Ο δίσκος ήταν εμπορικά ιδιαίτερα επιτυχημένος. Το συγκρότημα άλλαξε τον ήχο του προς το εμπορικότερο σε σχέση με τα προηγούμενα τρία άλμπουμ. Οι Metallica παρουσίασαν ένα πιο μαζικά ελκυστικό μουσικό ύφος,[1] που οδήγησε σε περισσότερα από 30 εκατομμύρια αντίτυπα πωλήσεων. Το άλμπουμ ανακηρύχθηκε 16 φορές πλατινένιο στις 13 Νοεμβρίου του 2009 [4].
Μετά την επιτυχία του τραγουδιού "One" του πιο επιτυχημένου σινγκλ του τέταρτου άλμπουμ τους "......And Justice for All", οι Metallica έφτιαξαν πέντε μουσικά βίντεο για τα τραγούδια Enter Sandman, The Unforgiven, Nothing Else Matters, Wherever I May Roam, και Sad but True.
Το 2001 κυκλοφόρησε από την "Elektra Records" ένα DVD με σκηνές από τις ηχογραφήσεις του άλμπουμ.
Τα τραγούδια "Enter Sandman", "Nothing Else Matters", "Sad but True", "Wherever I May Roam" και "The Unforgiven" συμπεριλήφθηκαν όλα στην έκδοση "Guitar Hero: Metallica" που κυκλοφόρησε το 2009[2].
Το περιοδικό Rolling Stone στις 21 Ιανουαρίου 1997 βαθμολόγησε το άλμπουμ με 5 αστέρια και το συμπεριέλαβε στις καλύτερες κυκλοφορίες της δεκαετίας του '90. Το 2003, το άλμπουμ πήρε την 252η θέση στη λίστα του περιοδικού για τα 500 καλύτερα άλμπουμ όλων των εποχών[5]. Επίσης περιέλαβε το τραγούδι "Enter Sandman" στον κατάλογο με τα 500 σημαντικότερα τραγούδια όλων των εποχών, που συνέταξε το 2004, στην 399η θέση. Το τραγούδι αυτό είναι το μοναδικό των Metallica που περιλαμβάνεται στον συγκεκριμένο κατάλογο.
Το περιοδικό "Spin" κατέταξε το "Black Album" στη 52η θέση στη λίστα των καλύτερων 90 άλμπουμ της δεκαετίας του '90.
Το περιοδικό "Q" συμπεριέλαβε τον δίσκο στην λίστα "Τα 100 καλύτερα heavy metal άλμπουμ λέγοντας ότι από cult metal ήρωες έγιναν παγκόσμιοι superstars.
Το περιοδικό "Melody Maker", τον Δεκέμβριο του 1991, κατέταξε το άλμπουμ στην 16η θέση της λίστας των 30 καλύτερων άλμπουμ της χρονιάς. Στην κριτική είπαν πως οι Metallica έφυγαν από τις Thrash Metal ρίζες τους και έγιναν πιο αργοί, λιγότερο πολύπλοκοι και ίσως δύο φορές πιο heavy metal από τους προηγούμενους δίσκους τους.
Όλα τα τραγούδια γραμμένα από τους Τζέιμς Χέτφιλντ και Λαρς Ούλριχ,εκτός από τα σημειωμένα
Hetfield, Ulrich, Kirk Hammett
"Wherever I May Roam"
"Don't Tread on Me"
"Of Wolf and Man"
"The God that Failed"
"My Friend of Misery"
Hetfield, Ulrich, Jason Newsted
Ρυθμική κιθάρα, φωνητικά: Τζέιμς Χέτφιλντ
Σόλο κιθάρα: Κερκ Χάμμετ
Τραγούδια 1,4,7,9: Χέτφιλντ, Ούλριχ, Χάμμετ
Τραγούδι 11: Χέτφιλντ, Ούλριχ, Νιούστεντ
Τραγούδια 2,3,5,6,8,10,12: Χέτφιλντ, Ούλριχ
↑ 1,0 1,1 «The 50 Best Metal Albums of All Time». Ανακτήθηκε στις 26 Δεκεμβρίου 2021.
↑ 2,0 2,1 «Αρχειοθετημένο αντίγραφο». Αρχειοθετήθηκε από το πρωτότυπο στις 13 Ιανουαρίου 2013. Ανακτήθηκε στις 27 Ιουλίου 2011.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 4 Απριλίου 2011. Ανακτήθηκε στις 27 Ιουλίου 2011.
↑ «GOLD & PLATINUM: Metallica». riaa.com. Ανακτήθηκε στις 26 Δεκεμβρίου 2021.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 4 Αυγούστου 2011. Ανακτήθηκε στις 27 Ιουλίου 2011.